Κανονισμός (ΕΚ) αριθ. 1884/2002 της Επιτροπής

της 10ης Οκτωβρίου 2002

για τροποποίηση του κανονισμού (ΕΚ) αριθ. 2390/1999 για προσδιορισμό της μορφής και του περιεχομένου των λογιστικών στοιχείων, τα οποία πρέπει να υποβάλλονται στην Επιτροπή προς το σκοπό της εκκαθάρισης των λογαριασμών του ΕΓΤΠΕ, τμήμα Εγγυήσεων τόσο για λόγους επίβλεψης όσο και πρόβλεψης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής(1), και ιδίως το άρθρο 4 παράγραφος 8,

Εκτιμώντας τα ακόλουθα:

(1) Το άρθρο 2 παράγραφος 3 του κανονισμού (ΕΚ) αριθ. 1663/95 της Επιτροπής, της 7ης Ιουλίου 1995, για τη θέσπιση λεπτομερειών εφαρμογής του κανονισμού (ΕΟΚ) αριθ. 729/70 του Συμβουλίου όσον αφορά τη διαδικασία για την εκκαθάριση των λογαριασμών του ΕΓΤΠΕ, τμήμα Εγγυήσεων(2), όπως τροποποιήθηκε τελευταία από τον κανονισμό (ΕΚ) αριθ. 2025/2001(3), προβλέπει ότι η μορφή και το περιεχόμενο των λογιστικών στοιχείων που αναφέρονται στο άρθρο 4 παράγραφος 1 στοιχείο γ) του εν λόγω κανονισμού καθορίζονται σύμφωνα με τη διαδικασία που προβλέπεται στο άρθρο 13 του κανονισμού (ΕΚ) αριθ. 1258/1999.

(2) Η μορφή και το περιεχόμενο των λογιστικών στοιχείων που πρέπει να υποβάλλονται στην Επιτροπή προς το σκοπό της εκκαθάρισης των λογαριασμών του ΕΓΤΠΕ, τμήμα Εγγυήσεων τόσο για λόγους επίβλεψης όσο και πρόβλεψης καθορίζονται επί του παρόντος από τον κανονισμό (ΕΚ) αριθ. 2390/1999 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 419/2002(5).

(3) Λόγω αλλαγών στην ονοματολογία του προϋπολογισμού και προκειμένου να διατηρηθεί το βέλτιστο δυνατό επίπεδο όσον αφορά την ανταλλαγή επικαιροποιημένων πληροφοριών μεταξύ των κρατών μελών και της Επιτροπής, κρίνεται απαραίτητη η τροποποίηση των παραρτημάτων του κανονισμού (ΕΚ) αριθ. 2390/1999.

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ταμείου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα παραρτήματα Ι, II και ΙΙΙ του κανονισμού (ΕΚ) αριθ. 2390/1999 αντικαθίστανται από τα παραρτήματα I, II και ΙΙΙ του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από το οικονομικό έτος που αρχίζει στις 16 Οκτωβρίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Οκτωβρίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 103.

(2) ΕΕ L 158 της 8.7.1995, σ. 6.

(3) ΕΕ L 274 της 17.10.2001, σ. 3.

(4) ΕΕ L 295 της 16.11.1999, σ. 1.

(5) ΕΕ L 64 της 7.3.2002, σ. 8.

ANEXO I - /BILAG I - /ANHANG I - /ΠΑΡΑΡΤΗΜΑ I - /ANNEX I - /ANNEXE I - /ALLEGATO I - /BIJLAGE I - /ANEXO I - /LIITE I - /BILAGA I

CUADRO DE LAS X - /X-TABEL - /X-TABELLE - /ΠΙΝΑΚΕΣ ΤΩΝ X - /X TABLE - /TABLEAU DES X - /TABELLA DELLE X - /X-TABEL - /QUADRO DOS X - /X-TAULUKKO - /X-TABELLEN

>ΘΕΣΗ ΠΙΝΑΚΑ>

ΠΑΡΑΡΤΗΜΑ ΙΙ

ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΗ ΔΙΑΒΙΒΑΣΗ ΗΛΕΚΤΡΟΝΙΚΩΝ ΑΡΧΕΙΩΝ ΣΤΟ ΕΓΤΠΕ

(Εφαρμόζεται από τις 16 Οκτωβρίου 2002 και εφεξής)

1. ΜΕΣΟ ΔΙΑΒΙΒΑΣΗΣ

Τα ηλεκτρονικά αρχεία πρέπει να διαβιβάζονται στην Επιτροπή μέσω του STATEL/STADIUM. To συμπιεσμένο STADIUM client (έκδοση 2.7.5.0) και περισσότερες πληροφορίες σχετικά με τη χρησιμοποίηση του προγράμματος STATEL/STADIUM, παρέχονται στην ιστοσελίδα CIRCA του ΕΓΤΠΕ.

2. ΔΟΜΗ ΤΟΥ ΗΛΕΚΤΡΟΝΙΚΟΥ ΑΡΧΕΙΟΥ

2.1. Το κράτος μέλος πρέπει να δημιουργεί μια ηλεκτρονική εγγραφή για κάθε συνιστώσα των πληρωμών και εισπράξεων του ΕΓΤΠΕ (τμήμα Εγγυήσεων). Οι εν λόγω συνιστώσες είναι τα μεμονωμένα στοιχεία που συνθέτουν την πληρωμή (είσπραξη) στον (από τον) δικαιούχο.

2.2. Οι εγγραφές πρέπει να έχουν μονοδιάστατη διάρθρωση (Επίπεδα αρχεία - "Flat file"). Εφόσον τα πεδία έχουν περισσότερες της μιας τιμής, απαιτούνται χωριστές εγγραφές που θα περιλαμβάνουν το σύνολο των δεδομένων. Θα πρέπει να αποφεύγεται κάθε διπλός υπολογισμός.

2.3. Όλα τα στοιχεία για την ίδια κατηγορία πληρωμών ή εισπράξεων, πρέπει να περιλαμβάνονται στο ίδιο ηλεκτρονικό αρχείο. Δεν επιτρέπονται χωριστά αρχεία για τις ίδιες πληρωμές (π.χ. για εμπορευόμενους ή επιθεωρήσεις, ή για βασικά δεδομένα ή στοιχεία μέτρησης).

2.4. Τα ηλεκτρονικά αρχεία πρέπει να έχουν τα ακόλουθα χαρακτηριστικά:

1. Η πρώτη εγγραφή του αρχείου (σειρά κεφαλίδας) περιλαμβάνει την περιγραφή του αρχείου. Τα ονόματα των πεδίων αποτελούνται από ένα "F" που ακολουθείται από τον αριθμό του πεδίου που χρησιμοποιείται στο παράρτημα Ι (ο "πίνακας των X"). Επιτρέπονται μόνον οι ονομασίες πεδίων που υπάρχουν στο εν λόγω παράρτημα.

2. Οι επακόλουθες εγγραφές του αρχείου είναι εγγραφές δεδομένων (σειρές δεδομένων) που ακολουθούν τη σειρά που αναγράφεται στην πρώτη εγγραφή, η οποία περιγράφει τη διάρθρωση του αρχείου.

3. Τα πεδία διαχωρίζονται με ελληνικό ερωτηματικό (";"). Η σειρά κεφαλίδας και οι σειρές δεδομένων περιλαμβάνουν όλες τον ίδιο αριθμό ερωτηματικών. Στις σειρές δεδομένων, τα κενά πεδία εμφανίζονται με ένα διπλό ερωτηματικό (";;") μέσα στην εγγραφή, ή με ένα ερωτηματικό (";") στο τέλος της εγγραφής.

4. Οι εγγραφές έχουν μεταβλητό μήκος. Κάθε εγγραφή καταλήγει σε έναν κωδικό "CR LF" ή "Carriage Return - Line Feed" (σε δεκαεξαδικό σύστημα: "0D 0A"). Η σειρά κεφαλίδας δεν καταλήγει ποτέ σε ένα ";". Μόνον οι σειρές δεδομένων καταλήγουν σε ένα ";" εφόσον το τελευταίο πεδίο είναι κενό.

5. Το αρχείο κωδικοποιείται σε ΑSCII κωδικό ΙSO 8859-1, εκτός από την περίπτωση αρχείων από την Ελλάδα, όπου εφαρμόζονται οι κωδικοί ΕLOT-928 ή ΙSO 8859-7. Δεν γίνονται δεκτοί άλλοι κωδικοί (όπως ΕBCDIC, TAR, ZIP, κ.λπ.).

6. Αριθμητικά πεδία:

α) Σημείο υποδιαστολής: "."

β) Το πρόσημο ("+" ή "-") τίθεται στο άκρο αριστερά και ακολουθείται αμέσως από αριθμούς. Για θετικούς αριθμούς το πρόσημο "+" είναι προαιρετικό.

γ) Σταθερός αριθμός δεκαδικών (οι λεπτομέρειες αναγράφονται στο παράρτημα III του παρόντος εγγράφου).

δ) Δεν υπάρχει διάστημα μεταξύ ψηφίων. Δεν υπάρχουν διαστήματα ή άλλα σημεία διαχωρισμού χιλιάδων.

7. Πεδίο ημερομηνίας: "EEEEMMHH" (έτος με 4 θέσεις, μήνας με 2 θέσεις, ημέρα με 2 θέσεις).

8. Κωδικός προϋπολογισμού ΕΓΤΠΕ (πεδίο F109): "B99-9999-999" (όπου "9" τίθεται οποιοσδήποτε αριθμός μεταξύ 0 και 9).

9. Τα εισαγωγικά ("") δεν επιτρέπονται στην αρχή και στο τέλος των εγγραφών. Το ερωτηματικό (";") ως διαχωριστικό πεδίων δεν πρέπει να χρησιμοποιείται σε δεδομένα με τη μορφή κειμένου.

10. Όλα τα πεδία: δεν υπάρχει διάστημα ούτε στην αρχή ούτε στο τέλος του πεδίου.

11. Ένα αρχείο που πληροί τους ανωτέρω κανόνες θα έχει την εξής μορφή (παράδειγμα):

F100;F101;F106;F107;F108;F109

BE01;154678;+152.50;BEF;20010715;B01-1000-123

BE01;024578;-1000.00;BEF;20010905;B01-2020-564

BE01;154985;9999.20;BEF;20010101;B01-1100-000

BE01;100078;+152.75;BEF;20010331;B01-1234-654

BE01;215452;+0.50;BEF;20010615;B01-1000-001 (Σημειώσατε +0.50 και όχι +.50)

BE01;123456;21550.15;BEF;20010101;B01-4000-010

κ.λπ...

(άλλες σειρές δεδομένων με την ίδια διαδοχή πεδίων).

2.5. Τα αρχεία δεδομένων με τα χαρακτηριστικά που περιγράφονται στο σημείο 2.4 αποστέλλονται με τύπο αποστολής: "X-TABLE-DATA" (βλέπε "STADIUM client ").

2.6. Το πρόγραμμα για τον έλεγχο της μορφής των ηλεκτρονικών αρχείων πριν από την αποστολή τους στην Επιτροπή ("WinCheckCsv") περιλαμβάνεται στο πρόγραμμα διαβίβασης δεδομένων ("STADIUM client "). Για την επικύρωση εκτός επικοινωνίας, το πρόγραμμα ελέγχου παρέχεται από το CIRCA χωριστά. Οι συντακτικοί και σημασιολογικοί έλεγχοι που εφαρμόζονται από το πρόγραμμα περιγράφονται αναλυτικά στο εγχειρίδιο STATEL/STADIUM.

3. ΤΕΚΜΗΡΙΩΣΗ

Κάθε οργανισμός πληρωμών οφείλει να αποστέλλει δύο επεξηγηματικά σημειώματα, τα οποία διαβιβάζονται μέσω του STATEL/STADIUM:

1. Στο πρώτο εξηγούνται όλες οι διαφορές, ανά θέση και επιμέρους θέση του προϋπολογισμού, μεταξύ της ετήσιας δήλωσης(1), ως μέρος της ετήσιας διαδικασίας εκκαθάρισης των λογαριασμών (όχι ο πίνακας 104), και του ποσού των εγγραφών στα ηλεκτρονικά αρχεία (Σ F106 ). Το STADIUM client περιλαμβάνει ειδικό τύπο αποστολής για τη διαβίβαση αυτή π.χ. "EXPLANATORY-NOTE".

2. Δεύτερον, τυχόν κωδικοί που χρησιμοποιήθηκαν για πεδία, για τα οποία δεν προβλέπονται στο παράρτημα ΙΙΙ τυποποιημένοι κωδικοί. Το νέο STADIUM client εισάγει συγκεκριμένο τύπο αποστολής γι'αυτό το είδος διαβίβασης δεδομένων με τη μορφή πινάκων, π.χ. "CODE-LIST".

Το επεξηγηματικό σημείωμα θα έχει τη μορφή μιας συνηθισμένης επιστολής. Ειδικότερα η ταυτότητα του αποστολέα ή του οργανισμού πληρωμών και η ονομασία ή διοικητική μονάδα του παραλήπτη πρέπει να αναφέρονται με σαφήνεια.

(1) Ετήσια δήλωση: δεδομένα που αποστέλλονται μέσω του STATEL/STADIUM χρησιμοποιώντας τύπο αποστολής "ANNUAL_DECLARATION".

ΠΑΡΑΡΤΗΜΑ ΙΙΙ

ΥΠΟΜΝΗΜΑ

Οικονομικό έτος 2003

ΠΙΝΑΚΑΣ ΠΕΡΙΕΧΟΜΕΝΩΝ

>ΘΕΣΗ ΠΙΝΑΚΑ>

Γενική παρατήρηση: σημασία των κωδικών Χ, Α και D που χρησιμοποιούνται στο παράρτημα I:

Όλα τα στοιχεία που φέρουν την ένδειξη "Χ" ή "Α" είναι υποχρεωτικά.

"Χ" = στοιχείο που έχει ήδη συμπεριληφθεί στην προηγούμενη έκδοση του κανονισμού.

"Α" = στοιχείο που θα πρέπει να προστεθεί σε σχέση με την προηγούμενη έκδοση του κανονισμού.

"D" = στοιχείο που θα πρέπει να αφαιρεθεί σε σχέση με την προηγούμενη έκδοση του κανονισμού.

Όταν ένα από τα στοιχεία που ζητούνται στερείται νοήματος σε συγκεκριμένες περιπτώσεις ή δεν ισχύει για το συγκεκριμένο κράτος μέλος, βάζετε μηδενική τιμή, η οποία θα αντιπροσωπεύεται από δύο διαδοχικά ερωτηματικά (;;) στο αρχείο δεδομένων με μορφή CSV.

1. ΣΤΟΙΧΕΙΑ ΠΟΥ ΑΦΟΡΟΥΝ ΤΙΣ ΠΛΗΡΩΜΕΣ

F100: Ονομασία του οργανισμού πληρωμής

Απαιτούμενη μορφή: να κωδικοποιηθεί (βλέπε κατάλογο κωδικών F100.XLS που είναι διαρκώς ενημερωμένος στο CIRCA).

http://forum.europa.eu.int/Members/irc/agri/feoga/library?l=/eaggf_clearance/table_code_lists/f100_xls_1/_EN_1.4_& a=d

F101: Αριθμός αναφοράς της πληρωμής

Αριθμός αναφοράς της πληρωμής που επιτρέπει να διαπιστώνεται σαφώς η πληρωμή στα βιβλία του οργανισμού πληρωμής. Οι παραδόσεις που αφορούν επισιτιστική βοήθεια δεν θεωρούνται πωλήσεις προϊόντων της παρέμβασης. Στη συγκεκριμένη αυτή περίπτωση, το πεδίο F101 μπορεί να μείνει κενό.

F102: Αριθμός αναφοράς της προηγούμενης πληρωμής

Αριθμός πληρωμής που επιτρέπει να διαπιστώνεται σαφώς η πληρωμή στα βιβλία του φορέα πληρωμής όταν η πληρωμή αυτή αφορά προκαταβολή ή ποσό που ανακτάται.

F103: Είδος πληρωμής

>ΘΕΣΗ ΠΙΝΑΚΑ>

F103B: Συμμετοχή του ιδιωτικού τομέα

Το πεδίο αυτό συνδέεται με το πεδίο F510A στο οποίο η Επιτροπή ζητά το ποσοστό χρηματοδότησης του ΕΓΤΠΕ στην περιοχή αγροτικής ανάπτυξης. Ανάλογα με την ερμηνεία μιας χώρας όσον αφορά το ποσοστό στο πεδίο F510A, συμπληρώνεται ή δεν συμπληρώνεται το πεδίο F103B. Αν η χρηματοδότηση του ΕΓΤΠΕ εκφράζεται ως ποσοστό της συνολικής επένδυσης, το ποσό της συμμετοχής του ιδιωτικού τομέα πρέπει να συμπληρωθεί στη θέση αυτή. Οι συνολικές επενδύσεις ορίζονται ως το σύνολο των επιλέξιμων δαπανών στο πλαίσιο του ΕΓΤΠΕ. Αν, αντίθετα, το F510A εκφράζεται ως ποσοστό του συνόλου των επιλέξιμων δημοσίων δαπανών, π.χ. εθνικών και ευρωπαϊκών, τότε το πεδίο αυτό μπορεί να μείνει κενό.

Απαιτούμενη μορφή: +99... 99.99 ή -99... 99.99, όπου το 9 αντιπροσωπεύει οποιοδήποτε αριθμό από το 0 έως και το 9.

F105: Πληρωμή με κυρώσεις

Απαιτούμενη μορφή: ναι = "Υ"· όχι = "Ν".

F105A: Μείωση βάσει των άρθρων 3 και 4 του κανονισμού (ΕΚ) αριθ. 1259/1999 του Συμβουλίου (ΕΕ L 160 της 26.6.1999, σ. 113)

Πρέπει να χρησιμοποιείται το πεδίο F105A του πίνακα των X για να αναγράφονται τα ποσά που παρακρατούνται (αρνητικά ποσά) βάσει των άρθρων 3 και 4 του κανονισμού (ΕΚ) αριθ. 1259/19999. Το πεδίο F105A πρέπει να χρησιμοποιείται για κάθε θέση του προϋπολογισμού εφόσον έχει πραγματοποιηθεί παρακράτηση.

Προς το παρόν δεν προβλέπεται ειδική θέση του προϋπολογισμού για τη δήλωση των πληρωμών βάσει ποσών που έχουν παρακρατηθεί δυνάμει των άρθρων 3 και 4 του κανονισμού (ΕΚ) αριθ. 1259/1999. Οι πληρωμές αυτές πρέπει επομένως να εγγράφονται στο πεδίο F105A των αντίστοιχων θέσεων του προϋπολογισμού (4030, 4040, 4050 και 4070). Οι πληρωμές αυτές εμφανίζονται ως θετικά ποσά που υποδεικνύουν ότι η δαπάνη χρηματοδοτείται μέσω κυρώσεων για τη μη τήρηση των καθεστώτων περιβαλλοντικής προστασίας ή του συστήματος διαφοροποίησης.

Στον τομέα των αροτραίων καλλιεργειών, το πεδίο F105A εμφανίζεται ως αρνητικό ποσό που υποδεικνύει μείωση της άμεσης ενίσχυσης.

Απαιτούμενη μορφή: +99 ...99.99 ή -99 ...99.99, όπου το 9 αντιπροσωπεύει οποιοδήποτε αριθμό από το 0 έως και το 9.

F106: Ποσό

Ποσό του ατομικού στοιχείου που αφορά την πληρωμή στο νόμισμα της που ορίζεται στο πεδίο F107. Το άθροισμα των ποσών αυτών (F106) κατά κωδικό του προϋπολογισμού (F109) αντιστοιχεί καταρχήν στα ποσά που δηλώνονται στον πίνακα 104. Τα ποσά στο πεδίο F106 αφορούν αποκλειστικά το ΕΓΤΠΕ. Οι εθνικές δαπάνες δεν πρέπει να εμφαίνονται στην ενλόγω θέση.

Για τη δημόσια αποθεματοποίηση το άθροισμα των ποσών αυτών αντιστοιχεί κατ' αρχήν, στο βαθμό που αφορά αγορές, στα ποσά που δηλώνονται στη γραμμή 4 του πίνακα 1 της δήλωσης FAUDIT-ED. Εφόσον πρόκειται για πωλήσεις τα ποσά αντιστοιχούν στα ποσά που δηλώνονται στη γραμμή 1 του πίνακα 7 (ή 53).

Απαιτούμενη μορφή: +99...99.99 ή -99...99.99, όπου το 9 αντιπροσωπεύει κάποιο ψηφίο μεταξύ 0 και 9.

F107: Νομισματική μονάδα

Απαιτούμενη μορφή: κωδικός ΙSO 4217: ATS, BEF, DEM, DKK, ESP, EUR, FIM, FRF, GBP, GRD, IEP, ITL, LUF, NLG, PTE ή SEK.

F108: Ημερομηνία πληρωμής

Η ημερομηνία που καθορίζει τον μήνα της δηλώσεως στο ΕΓΤΠΕ.

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F109: Κωδικός προϋπολογισμού ΕΓΤΠΕ

Θα πρέπει να υπάρχει ο πλήρης κωδικός και θα πρέπει να περιλαμβάνει το κεφάλαιο, τη θέση και τη διάκριση.

Απαιτούμενη μορφή: "B99-9999-99", όπου το 9 αντιπροσωπεύει κάποιο ψηφίο μεταξύ 0 και 9. Κενές θέσεις θα πρέπει να συμπληρώνονται με μηδενικά (π.χ. B01-160 καθίσταται B01-1600-000).

F110: Έτος ή περίοδος εμπορίας

Για προϊόντα παρεμβάσεως, η Επιτροπή θα πρέπει να γνωρίζει σε ποια περίοδο εμπορίας ανήκει το προϊόν ή σε πιο έτος ποσοστώσεως θα πρέπει να αναφερθεί. Για τα σιτηρά, παραδείγματος χάρη, αυτό θα μπορούσε πράγματι να αφορά προηγούμενη περίοδο εμπορίας και όχι την τρέχουσα.

2. ΣΤΟΙΧΕΙΑ ΠΟΥ ΑΦΟΡΟΥΝ ΤΟΝ ΔΙΚΑΙΟΥΧΟ (ΤΟΝ ΑΙΤΟΥΝΤΑ)

F200: Κωδικός ταυτοποίησης

Αφορά το μοναδικό κωδικό που δίνεται στον δικαιούχο σε επίπεδο κράτους μέλους.

F201: Ονοματεπώνυμο

Το ονοματεπώνυμο του δικαιούχου ή την επωνυμία της επιχείρησης.

F202A: Διεύθυνση του δικαιούχου (οδός και αριθμός)

F202B: Διεύθυνση του δικαιούχου (διεθνής ταχυδρομικός κωδικός)

F202C: Διεύθυνση του δικαιούχου (δήμος ή πόλη)

F205: Εκμετάλλευση σε μειονεκτική περιοχή

Όταν αυτό επηρεάζει το ποσοστό της ενισχύσεως.

Απαιτούμενη μορφή: ναι = "Υ"· όχι = "Ν".

F205A: Νέος γεωργός

Απαιτούμενη μορφή: ναι = "Υ"· όχι = "Ν".

F206: Παραγωγός χονδρών/μικρών αμνών

>ΘΕΣΗ ΠΙΝΑΚΑ>

F207: Περιφέρεια και υποπεριφέρεια

Η περιφέρεια και η υποπεριφέρεια στην οποία βρίσκεται η εκμετάλλευση του δικαιούχου (κωδικός ΝUTS 3).

Απαιτούμενη μορφή: κωδικός ΝUTS 3, όπως διευκρινίζεται στο έγγραφο που παρέχεται στην ακόλουθη διεύθυνση:

- DE: http://europa.eu.int/comm/eurostat/ramon/nuts/codelist_de.cfm?list=nuts

- EN: http://europa.eu.int/comm/eurostat/ramon/nuts/codelist_en.cfm?list=nuts

- FR: http://europa.eu.int/comm/eurostat/ramon/nuts/codelist_fr.cfm?list=nuts

F211: Ποσότητα αναφοράς παραδόσεων

Αυτό αφορά το καθεστώς ποσοστώσεων γάλακτος.

Απαιτούμενη μορφή: +99...99.999 ή -99...99.999, όπου το 9 αντιπροσωπεύει κάποιο ψηφίο μεταξύ 0 και 9.

F212: Ποσότητα αναφοράς άμεσων πωλήσεων

Αυτό αφορά το καθεστώς ποσοστώσεων γάλακτος.

Απαιτούμενη μορφή: +99...99.999 ή -99...99.999, όπου το 9 αντιπροσωπεύει κάποιο ψηφίο μεταξύ 0 και 9.

F213: Περιεκτικότητα αναφοράς σε λιπαρές ουσίες

Αυτό αφορά το καθεστώς ποσοστώσεων γάλακτος.

Απαιτούμενη μορφή: 9...9.99, όπου το 9 αντιπροσωπεύει κάποιο ψηφίο μεταξύ 0 και 9.

F214: Γαλακτοκομική επιχείρηση στην οποία πωλήθηκε το γάλα

Σύμφωνα με το άρθρο 2 του κανονισμού (ΕΟΚ) αριθ. 3950/92. Αυτό αφορά το καθεστώς ποσοστώσεων γάλακτος.

F215: Ημερομηνία έναρξης της παραγωγής

Στην περίπτωση περισσότερων του ενός στοιχείων, πρέπει να παρέχεται το παλαιότερο.

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F216: Ημερομηνία περάτωσης της παραγωγής

Στην περίπτωση περισσοτέρων του ενός στοιχείων, πρέπει να παρέχεται το παλαιότερο.

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F217: Ημερομηνία έναρξης της ιδιωτικής αποθεματοποίησης

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F218: Ημερομηνία περάτωσης της ιδιωτικής αποθεματοποίησης

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

3. ΣΤΟΙΧΕΙΑ ΣΧΕΤΙΚΑ ΜΕ ΤΗ ΔΗΛΩΣΗ/ΑΙΤΗΣΗ

F300: Αριθμός δήλωσης ή αίτησης ενίσχυσης

Από αυτό θα πρέπει να είναι δυνατός ο εντοπισμός των φακέλων δήλωσης ή αίτησης ενίσχυσης των κρατών μελών.

F300B: Ημερομηνία αίτησης

Ημερομηνία παραλαβής της αιτήσεως από τον οργανισμό πληρωμών που περιλαμβάνει κάθε τομεακό ή περιφερειακό γραφείο αυτού του οργανισμού πληρωμών.

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F301: Αριθμός σύμβασης (ενδεχομένως)

F304: Αρμόδια υπηρεσία

Αφορά το υπεύθυνο γραφείο για το διοικητικό έλεγχο και την έγκριση πληρωμής, π.χ. περιφέρεια. Όσο περισσότερο αποκεντρωμένη είναι η διαχείριση του προγράμματος, τόσο περισσότερο σημαντική καθίσταται η πληροφορία αυτή.

F305: Αριθμός πιστοποιητικού ή αδείας

F306: Ημερομηνία έκδοσης πιστοποιητικού ή αδείας

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F307: Υπηρεσία στην οποία φυλάσσονται τα παραστατικά έγγραφα

Μόνο εάν είναι διαφορετική από εκείνη του πεδίου F304.

4. ΣΤΟΙΧΕΙΑ ΣΧΕΤΙΚΑ ΜΕ ΤΗΝ ΕΓΓΥΗΣΗ

F400: Ύψος της εγγύησης δημοπράτησης

Καταρχήν ο κανονισμός πρέπει να καθορίζει το ποσό της εγγύησης δημοπράτησης.

Απαιτούμενη μορφή: +99...99.99 ή -99...99.99, όπου το 9 αντιπροσωπεύει κάποιο ψηφίο μεταξύ 0 και 9.

F402: Ύψος της εγγύησης μεταποίησης (εκτός των εγγυήσεων δημοπράτησης)

Απαιτούμενη μορφή: +99...99.99 ή -99...99.99, όπου το 9 αντιπροσωπεύει κάποιο ψηφίο μεταξύ 0 και 9.

F403: Ημερομηνία κατάθεσης της μεμονωμένης εγγύησης ή καταλογισμού (πίστωσης) στο λογαριασμό συνολικής εγγύησης

Η Επιτροπή πρέπει να είναι σε θέση να επαληθεύει εάν η ατομική ή η συνολική εγγύηση καλύπτει σε οποιαδήποτε στιγμή τις δαπάνες του ΕΓΤΠΕ.

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F404: Ημερομηνία αποδέσμευσης της εγγύησης ή καταλογισμού (χρέωσης) στο λογαριασμό συνολικής εγγύησης

Η Επιτροπή πρέπει να είναι σε θέση να επαληθεύει εάν η ατομική ή η συνολική εγγύηση καλύπτει σε οποιαδήποτε στιγμή τις δαπάνες του ΕΓΤΠΕ.

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

5. ΣΤΟΙΧΕΙΑ ΣΧΕΤΙΚΑ ΜΕ ΤΑ ΠΡΟΪOΝΤΑ

Μια εισαγωγική παρατήρηση όσον αφορά τις ποσότητες: Ως βασικό κανόνα θα πρέπει να έχουμε υπόψη ότι οι ποσότητες, οι εκτάσεις, ο αριθμός των ζώων πρέπει να αναφέρονται μία μόνο φορά. Στην περίπτωση προκαταβολής συνοδευόμενης από πληρωμή του υπολοίπου, η ποσότητα θα πρέπει να περιλαμβάνεται στην εγγραφή της πληρωμής της προκαταβολής. Προσαρμογές όσον αφορά τις ποσότητες, τις εκτάσεις και των αριθμό των ζώων πρέπει να αναφέρονται στις εγγραφές αποπληρωμής ή μεταγενέστερων πληρωμών. Για τις ανακτήσεις, εάν η αίτηση έχει μειωθεί λόγω εσφαλμένων ποσοτήτων, εκτάσεων ή αριθμού ζώων, οι προσαρμογές των ποσοτήτων πρέπει να αναφέρονται με αρνητικό πρόσημο.

F500: Κωδικός προϊόντος / επιμέρους μέτρου αγροτικής ανάπτυξης

Σε περίπτωση μέτρων αγροτικής ανάπτυξης, πρέπει να δίδεται, ανάλογα με την περίπτωση, ένας κωδικός ανά εκτελούμενο επιμέρους μέτρο (για παράδειγμα, είδος γεωργοπεριβαλλοντικού μέτρου). Τα κράτη μέλη πρέπει να καταρτίσουν το δικό τους πίνακα κωδικών. Οι κωδικοί πρέπει να επεξηγούνται στη συνοδευτική επιστολή.

Στην περίπτωση προϊόντων που δεν περιλαμβάνονται στο παράρτημα I: ο κωδικός του προϊόντος (κωδικός ΣΟ που έχει δηλωθεί στη θέση 33 του ΕΔΕ, 8 ψηφία).

>ΘΕΣΗ ΠΙΝΑΚΑ>

F501: Είδος ζώου

Όσον αφορά τον κανονισμό (ΕΚ) αριθ. 1254/1999 του Συμβουλίου, δηλαδή την "πριμοδότηση σφαγής", παρακαλείσθε να ορίσετε το είδος του ζώου αναφερόμενοι στο άρθρο 11 παράγραφος 1 στοιχεία α) και β). Τούτο είναι σημαντικό, δεδομένης της διαφοροποίησης της πριμοδότησης.

Απαιτούμενη μορφή: να κωδικοποιηθεί· οι κωδικοί πρέπει να επεξηγούνται στη συνοδευτική επιστολή.

F502: Ποσότητα για την οποία καταβλήθηκε η ενίσχυση (αριθμός ζώων, εκτάρια κ.λπ.)

Βλέπε την εισαγωγική παρατήρηση στον τίτλο 5 (Στοιχεία σχετικά με τα προϊόντα).

Για την αγροτική ανάπτυξη η ποσότητα για την οποία πραγματοποιείται πληρωμή πρέπει να εκφράζεται σε μονάδες ενδεδειγμένες για για το γεωργο-περιβαλλοντικό επιμέρους μέτρο που αναφέρεται στο σημείο F500. Πρέπει να επισυνάπτεται στο αρχείο πληρωμής ένας πίνακας αντιστοιχίας μεταξύ του κωδικού του επιμέρους μέτρου (π.χ. μείωση εσόδων) που χρησιμοποιείται στο σημείο F500 και της μονάδας υπολογισμού της πριμοδότησης (π.χ. εκτάριο), που χρησιμοποιείται στο σημείο F502.

Όσον αφορά τον τομέα του οίνου, τα προϊόντα που λαμβάνονται μετά την απόσταξη πρέπει να ορίζονται με τον αλκοολικό τους τίτλο.

Για όλους τους άλλους τομείς, η ποσότητα για την οποία πραγματοποιείται πληρωμή πρέπει να εκφράζεται στην μονάδα που ορίζεται στον κανονισμό ως βάση για την πληρωμή της πριμοδότησης.

Απαιτούμενη μορφή: +99...99.99 ή -99...99.99, όπου το 9 αντιπροσωπεύει κάποιο ψηφίο μεταξύ 0 και 9. Με δυνατότητα να αυξηθεί ο αριθμός των δεκαδικών ψηφίων αν έχουν μεγάλη σημασία (6 κατ' ανώτατο όριο).

F503: Ποσότητα για την οποία έχει υποβληθεί αίτηση πληρωμής (ζητούμενη ποσότητα)

Απαιτούμενη μορφή: +99...99.99 ή -99...99.99, όπου το 9 αντιπροσωπεύει κάποιο ψηφίο μεταξύ 0 και 9. Με δυνατότητα να αυξηθεί ο αριθμός των δεκαδικών ψηφίων αν έχουν μεγάλη σημασία (6 κατ' ανώτατο όριο).

F507: Απόδοση

Η αντιπροσωπευτική απόδοση που χρησιμοποιείται για τον υπολογισμό της αντισταθμιστικής πληρωμής (κατά την έννοια του προγράμματος περιφερειοποιήσεως σύμφωνα με το άρθρο 3 του κανονισμού (ΕΟΚ) αριθ. 1251/1999).

Απαιτούμενη μορφή: 9...9.999, όπου το 9 αντιπροσωπεύει κάποιο ψηφίο μεταξύ 0 και 9.

F508A: Έκταση για την οποία έχει υποβληθεί αίτηση πληρωμής

Η έκταση την οποία αφορά η αίτηση.

Βλέπε την εισαγωγική παρατήρηση στον τίτλο 5 (στοιχεία σχετικά με τα προϊόντα).

Απαιτούμενη μορφή: +99...99.99 ή -99...99.99, όπου το 9 αντιπροσωπεύει κάποιο ψηφίο μεταξύ 0 και 9.

F508B: Έκταση για την οποία πραγματοποιήθηκε η πληρωμή

Η έκταση στην οποία βασίστηκε η πληρωμή.

Απαιτούμενη μορφή: +99...99.99 ή -99...99.99, όπου το 9 αντιπροσωπεύει κάποιο ψηφίο μεταξύ 0 και 9.

F508C: Δηλωθείσα έκταση καλλιέργειας χορτονομών

Η πληροφορία αυτή συνδέεται άμεσα με τη θέση του προϋπολογισμού που αφορά τις πριμοδοτήσεις για ζώα. Η δηλωθείσα έκταση καλλιέργειας χορτονομών χρησιμοποιείται για να υπολογιστεί η πυκνότητα του ζωικού κεφαλαίου. Η πληροφορία αυτή πρέπει να παρέχεται πάντοτε εάν ο δικαιούχος έχει δικαίωμα χρήσης έκτασης που καλλιεργείται με χορτονομές. Αφορά τον τομέα του κρέατος και ορισμένα μέτρα αγροτικής ανάπτυξης.

Απαιτούμενη μορφή: +99...99.99 ή -99...99.99, όπου το 9 αντιπροσωπεύει κάποιο ψηφίο μεταξύ 0 και 9.

F508D: Σε συνάρτηση με το όριο των μονάδων ζωϊκού κεφαλαίου

Σε περίπτωση που μειώνεται η πριμοδότηση ζωικού κεφαλαίου λόγω του μεγέθους της εκτάσεως καλλιέργειας χορτονομών.

Απαιτούμενη μορφή: ναι = "Υ"· όχι = "Ν".

F508E: Καταβληθείσα πριμοδότηση λόγω εκτατικοποίησης

Βλέπε κανονισμό (ΕΚ) αριθ. 1254/1999.

Για το καθεστώς κατόχων μικρών γεωργικών εκμεταλλεύσεων "Y" σημαίνει ότι το συνολικό ποσό περιλαμβάνει πριμοδότηση λόγω εκτατικοποίησης.

Απαιτούμενη μορφή: ναι = "Υ"· όχι = "Ν".

F508F: Ζώα που εσφάγησαν, εξήχθησαν ή απεστάλησαν

Στο πλαίσιο της πριμοδότησης σφαγής, στο κεφάλαιο αυτό πρέπει να διευκρινίζεται εάν τα ζώα για τα οποία ζητήθηκε ενίσχυση εσφάγησαν, εξήχθησαν ή απεστάλησαν.

>ΘΕΣΗ ΠΙΝΑΚΑ>

F509A: Έκταση που δηλώθηκε εσφαλμένα

Διαφορά μεταξύ δηλωθείσας και μετρηθείσας εκτάσεως. Η διαφορά μεταξύ της δηλωθείσας και της μετρηθείσας έκτασης, με θετικό πρόσημο όταν η δηλωθείσα έκταση υπερβαίνει τη διαπιστωθείσα και αρνητικό πρόσημο όταν η δηλωθείσα έκταση είναι μικρότερη από τη μετρηθείσα.

Απαιτούμενη μορφή: +99...99.99 ή -99...99.99, όπου το 9 αντιπροσωπεύει κάποιο ψηφίο μεταξύ 0 και 9.

F509B: Εσφαλμένη δήλωση της έκτασης (έκταση που καλλιεργείται με ζωοτροφές)

Διαφορά μεταξύ δηλωθείσας και διαπιστωθείσας εκτάσεως. Βλέπε επίσης το πεδίο F508c.

Απαιτούμενη μορφή: +99...99.99 ή -99...99.99, όπου το 9 αντιπροσωπεύει κάποιο ψηφίο μεταξύ 0 και 9.

F510: Κανονισμός ΕΟΚ και αριθμός άρθρου

Για προϊόντα παρεμβάσεως αναμένεται η ad hoc δημοσίευση στην Επίσημη Εφημερίδα των Ευρωπαϊκών Κοινοτήτων.

F510A: Ποσοστό κοινοτικής χρηματοδότησης (σε %)

Για την αγροτική ανάπτυξη, το ποσοστό είναι εκείνο της συνολικής ενίσχυσης που χρηματοδοτείται από το ΕΓΤΠΕ. Το ποσοστό αυτό μπορεί να υπολογιστεί σε σχέση με τη συνολική επένδυση, δηλαδή το σύνολο των επιλέξιμων δαπανών στο πλαίσιο του ΕΓΤΠΕ, συμπεριλαμβανομένης της συμμετοχής του ιδιωτικού τομέα (βλέπε F103B). Εναλλακτικά, σε σχέση με το σύνολο των επιλέξιμων δημοσίων δαπανών στο πλαίσιο του ΕΓΤΠΕ, δηλαδή εξαιρουμένης της συμμετοχής του ιδιωτικού τομέα.

Απαιτούμενη μορφή: +99.99, όπου το 9 αντιπροσωπεύει κάποιο ψηφίο μεταξύ 0 και 9.

F511: Ποσοστό ενίσχυσης ΕΓΤΠΕ (σε ευρώ) ανά μονάδα μέτρησης

Εκτός αν το F511 και το F512 είναι αμετάβλητα κατά την περίοδο εμπορίας.

Απαιτούμενη μορφή: 9...9.999999, όπου το 9 αντιπροσωπεύει κάποιο ψηφίο μεταξύ 0 και 9.

Η χρησιμοποίηση έξι δεκαδικών ενδέχεται να θεωρηθεί παράδοξη, ορισμένοι όμως κανονισμοί, όπως ο κανονισμός (ΕΚ) αριθ. 660/1999 του Συμβουλίου (ΕΕ L 83 της 27.3.1999, σ. 10), ορίζουν την πριμοδότηση με μέχρι και πέντε δεκαδικά ψηφία, ακόμα και όταν αναφέρονται σε ευρώ. Για να καλυφθούν όλες οι περιπτώσεις, ο αριθμός των δεκαδικών αυξήθηκε σε έξι.

F511A: Συμπληρωματική εθνική ενίσχυση (σε ευρώ) ανά μονάδα

Ποσά που καταβάλλονται από εθνικά κονδύλια.

Απαιτούμενη μορφή: +99...99.99 ή -99...99.99, όπου το 9 αντιπροσωπεύει κάποιο ψηφίο μεταξύ 0 και 9. Με δυνατότητα αύξησης του αριθμού των δεκαδικών εφόσον απαιτείται (6 κατ' ανώτατο όριο).

F512: Συντελεστής μετατροπής

Η αγροτική τιμή που ισχύει για την πληρωμή (εκτός αν το F511 ή το F512 είναι αμετάβλητα κατά την περίοδο εμπορίας).

Απαιτούμενη μορφή: 9...9.999999, όπου το 9 αντιπροσωπεύει κάποιο ψηφίο μεταξύ 0 και 9.

F513: Ενίσχυση ΕΓΤΠΕ (στη νομισματική μονάδα του F107) ανά μονάδα μέτρησης

Απαιτούμενη μορφή: 9...9.999999, όπου το 9 αντιπροσωπεύει κάποιο ψηφίο μεταξύ 0 και 9 (βλέπε σχόλιο στο πεδίο F511).

F515: Ακαθάριστες παραδόσεις

"Ακαθάριστες παραδόσεις" είναι όλες οι διατιθέμενες ποσότητες γάλακτος και γαλακτοκομικών προϊόντων, όπως ορίζονται στον κανονισμό (ΕΟΚ) αριθ. 3950/1992 άρθρο 9 στοιχείο ζ), χωρίς τη διόρθωση της περιεκτικότητας σε λίπος.

Απαιτούμενη μορφή: +99...99.999 ή -99...99.999, όπου το 9 αντιπροσωπεύει κάποιο ψηφίο μεταξύ 0 και 9. Με δυνατότητα αύξησης του αριθμού των δεκαδικών εφόσον απαιτείται (6 κατ' ανώτατο όριο).

F516: Ακαθάριστες άμεσες πωλήσεις

Στην περίπτωση των θέσεων B1-1501 και B1-1502, η αξία της διατιθέμενης παραγωγής της οργάνωσης παραγωγών σύμφωνα με το άρθρο 23 παράγραφος 3 και 15 παράγραφος 5 του κανονισμού (ΕΚ) αριθ. 2200/96 του Συμβουλίου (ΕΕ L 297 της 21.11.1996, σ. 1).

Απαιτούμενη μορφή: +99...99.999 ή -99...99.999, όπου το 9 αντιπροσωπεύει κάποιο ψηφίο μεταξύ 0 και 9. Με δυνατότητα αύξησης του αριθμού των δεκαδικών εφόσον απαιτείται (6 κατ' ανώτατο όριο).

F517: Πραγματική περιεκτικότητα σε λιπαρές ουσίες

Όπως προκύπτει από την εργαστηριακή ανάλυση. Εκφράζεται ως ποσοστό παρά σε γραμμάρια ή χιλιόγραμμα.

Απαιτούμενη μορφή: 9...9.99, όπου το 9 αντιπροσωπεύει κάποιο ψηφίο μεταξύ 0 και 9. Με δυνατότητα αύξησης του αριθμού των δεκαδικών εφόσον απαιτείται (6 κατ' ανώτατο όριο).

F518: Διορθωμένες παραδόσεις

Η ποσότητα των παραδόσεων διορθωμένη για την περιεκτικότητα σε λιπαρά σύμφωνα με το άρθρο 4 παράγραφος 1 του κανονισμού (EΟΚ) αριθ. 1392/2001 της Επιτροπής (ΕΕ L 187 της 10.7.2001,σ. 19).

Απαιτούμενη μορφή: +99...99.999 ή -99...99.999, όπου το 9 αντιπροσωπεύει κάποιο ψηφίο μεταξύ 0 και 9. Με δυνατότητα αύξησης του αριθμού των δεκαδικών εφόσον απαιτείται (6 κατ' ανώτατο όριο).

F519: Άμεσες πωλήσεις

Γάλα και ισοδύναμο γάλακτος όπως καθορίζεται στο άρθρο 9 στοιχείο η) του κανονισμού (ΕΟΚ) αριθ. 3950/92.

Απαιτούμενη μορφή: +99...99.999 ή -99...99.999, όπου το 9 αντιπροσωπεύει κάποιο ψηφίο μεταξύ 0 και 9. Με δυνατότητα αύξησης του αριθμού των δεκαδικών εφόσον απαιτείται (6 κατ' ανώτατο όριο).

F519B: Παραδόσεις μετά τις διοικητικές διορθώσεις (εφόσον υφίστανται)

Γαλακτοκομικός τομέας: Ως "διοικητικές διορθώσεις" νοούνται: προσαρμογές που γίνονται από τον οργανισμό πληρωμής στις ποσότητες που έχουν δηλωθεί από τους αγοραστές. Οι αλλαγές αυτές πρέπει πάντα να αναφέρονται ξεχωριστά από τις ποσότητες που δηλώνονται από τους αγοραστές. Οι διορθώσεις μπορεί να είναι θετικές ή αρνητικές. Η καθαρή αλλαγή συγκριτικά με την κατάσταση πριν από τη διόρθωση. Δεν προβλέπεται ότι οι κατ' αποκοπή διορθώσεις μπορούν να συμπεριληφθούν εδώ.

Οι διορθώσεις που οφείλονται σε επιτόπιους ελέγχους που απαιτούνται από το άρθρο 11 παράγραφος 3 του κανονισμού (EΟΚ) αριθ. 1392/2001, πρέπει να εγγράφονται στα πεδία F600 έως F603.

Απαιτούμενη μορφή: +99...99.999 ή -99...99.999, όπου το 9 αντιπροσωπεύει κάποιο ψηφίο μεταξύ 0 και 9. Με δυνατότητα αύξησης του αριθμού των δεκαδικών εφόσον απαιτείται (6 κατ' ανώτατο όριο).

F519C: Άμεσες πωλήσεις μετά τις διοικητικές διορθώσεις (εφόσον υφίστανται)

Για τον ορισμό των διοικητικών διορθώσεων, βλέπε πεδίο F519b.

Απαιτούμενη μορφή: +99...99.999 ή -99...99.999, όπου το 9 αντιπροσωπεύει κάποιο ψηφίο μεταξύ 0 και 9. Με δυνατότητα αύξησης του αριθμού των δεκαδικών εφόσον έχουν σημασία (6 κατ' ανώτατο όριο).

F520: Παραδιδόμενες ποσότητες καθ'υπέρβαση της ποσόστωσης

Απαιτούμενη μορφή: +99...99.999 ή -99...99.999, όπου το 9 αντιπροσωπεύει κάποιο ψηφίο μεταξύ 0 και 9.

F521: Άμεσες πωλήσεις ανώτερες ή κατώτερες της ποσόστωσης

Απαιτούμενη μορφή: +99...99.999 ή -99...99.999, όπου το 9 αντιπροσωπεύει κάποιο ψηφίο μεταξύ 0 και 9. Με δυνατότητα αύξησης του αριθμού των δεκαδικών εφόσον απαιτείται (6 κατ' ανώτατο όριο).

F522: Οφειλόμενη συμπληρωματική εισφορά

Για παραδόσεις ή άμεσες πωλήσεις (να γίνεται διάκριση με τον κωδικό του προϋπολογισμού (πεδίο F109).

Απαιτούμενη μορφή: +99...99.99 ή -99...99.99, όπου το 9 αντιπροσωπεύει κάποιο ψηφίο μεταξύ 0 και 9.

F523: Οφειλόμενοι τόκοι για καθυστερημένη πληρωμή

Για παραδόσεις ή άμεσες πωλήσεις (να γίνεται διάκριση με τον κωδικό του προϋπολογισμού (πεδίο F109).

Απαιτούμενη μορφή: +99...99.99 ή -99...99.99, όπου το 9 αντιπροσωπεύει κάποιο ψηφίο μεταξύ 0 και 9.

F530: Αποκτημένος κατ' όγκο αλκοολικός τίτλος

Εκφράζεται σε % vol/hl.

Απαιτούμενη μορφή: 99.99, όπου το 9 αντιπροσωπεύει κάποιο ψηφίο μεταξύ 0 και 9.

F531: Ολικός κατ' όγκο αλκοολικός τίτλος

Εκφράζεται σε % vol/hl.

Απαιτούμενη μορφή: 99.99, όπου το 9 αντιπροσωπεύει κάποιο ψηφίο μεταξύ 0 και 9.

F532: Φυσικός κατ' όγκο αλκοολικός τίτλος

Εκφράζεται σε % vol/hl.

Απαιτούμενη μορφή: 99.99, όπου το 9 αντιπροσωπεύει κάποιο ψηφίο μεταξύ 0 και 9.

F533: Ζώνη αμπελοκαλλιέργειας

Περιοχή του βασικού προϊόντος όπως ορίζεται στο παράρτημα ΙΙΙ του κανονισμού (ΕΚ) αριθ. 1493/1999 του Συμβουλίου (ΕΕ L 179 της 14.7.1999, σ. 1).

Απαιτούμενη μορφή: να εκφραστεί με έναν από τους ακόλουθους κωδικούς: A, B, CIa, CIb, CII, CIIIa, CIIIb.

6. ΣΤΟΙΧΕΙΑ ΣΧΕΤΙΚΑ ΜΕ ΤΗΝ ΕΠΙΘΕΩΡΗΣΗ

Η Επιτροπή πρέπει να ξέρει πόσοι έλεγχοι έχουν διενεργηθεί και σε ποια έκταση οι έλεγχοι αυτοί οδήγησαν στην επιβολή κυρώσεων. Σε περίπτωση παρακράτησης ή ανάκτησης της πριμοδοτήσεως, θα πρέπει να αναγράφεται μηδενική πληρωμή.

F600: Επιθεώρηση στην εκμετάλλευση ή τηλεανίχνευση

Οι επιτόπιοι έλεγχοι που αναφέρονται στο σημείο αυτό είναι αυτοί που αναφέρονται στους σχετικούς κανονισμούς(1). Οι έλεγχοι αυτοί περιλαμβάνουν επισκέψεις στο αγρόκτημα με ή χωρίς συμπληρωματική τηλεανίχνευση. Τα πεδία F601 έως F603 χρειάζεται να συμπληρωθούν μόνο εφόσον στο F600 αναφέρεται ότι πρόκειται για επιτόπιο έλεγχο στην εκμετάλλευση. Κάθε εγγραφή, είτε αφορά προκαταβολή, καταβολή υπολοίπου ή ο,τιδήποτε άλλο, η οποία συνδέεται με συγκεκριμένο έλεγχο, πρέπει να φέρει τον κατάλληλο κωδικό (βλέπε κατωτέρω) στο πεδίο F600.

Οι διοικητικοί έλεγχοι, κατά την έννοια των προαναφερθέντων κανονισμών (βλέπε υποσημείωση κατωτέρω) δεν πρέπει να αναφέρονται στο πεδίο F600. Δεν αναφέρονται σε κανένα πεδίο. Εντούτοις, οι επιβληθείσες κυρώσεις αναφέρονται στο F105, είτε προκύπτουν από διοικητικό είτε από επιτόπιο έλεγχο.

Απαιτούμενη μορφή: "N" = δεν έγινε επιθεώρηση, "F" = επιθεώρηση στην εκμετάλλευση και "Τ" = τηλεανίχνευση. Ο κωδικός "FT" πρέπει να χρησιμοποιείται είτε πρόκειται για ελέγχους με τηλεανίχνευση ή για επιτόπιους ελέγχους στο αγρόκτημα.

F601: Ημερομηνία επιθεώρησης

Tο πεδίο πρέπει να συμπληρώνεται όταν στο πεδίο F600 αναφέρεται επιτόπιος έλεγχος. Tο πεδίο αυτό δεν χρειάζεται για τους ελέγχους με τηλεανίχνευση.

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F602: Μειωθείσα αίτηση

Εάν η αίτηση έχει μειωθεί κατά την επιθεώρηση θα πρέπει να αναφέρεται εδώ. Tο πεδίο αυτό πρέπει να συμπληρώνεται όταν στο πεδίο F600 αναφέρεται επιτόπιος έλεγχος.

Απαιτούμενη μορφή: ναι = "Υ"· όχι = "Ν".

F602B: Αναθεωρημένος υπολογισμός της οφειλόμενης συμπληρωματικής εισφοράς

Για παράδειγμα, μετά από επιτόπιο έλεγχο.

Απαιτούμενη μορφή: +99...99.99 ή -99...99.99, όπου το 9 αντιπροσωπεύει κάποιο ψηφίο μεταξύ 0 και 9.

F603: Αιτία της μείωσης

Στην περίπτωση υπάρξεως πολλών λόγων, να αναφερθεί εκείνος που αιτιολογεί την υψηλότερη κύρωση. Tο πεδίο αυτό πρέπει να συμπληρώνεται όταν στο πεδίο F600 αναφέρεται επιτόπιος έλεγχος.

>ΘΕΣΗ ΠΙΝΑΚΑ>

Απαιτούμενη μορφή: να κωδικοποιηθεί· οι κωδικοί πρέπει να επεξηγούνται στη συνοδευτική επιστολή.

F604: Κανονισμός (ΕΟΚ) αριθ. 386/90 του Συμβουλίου (ΕΕ L 42 της 16.2.1990, σ. 6) (επιτόπιοι έλεγχοι)

Απαιτούμενη μορφή: ναι = "Y"· όχι = "N".

F604B: Κανονισμός (ΕΟΚ) αριθ. 386/90 (έλεγχος υποκατάστασης)

Απαιτούμενη μορφή: ναι = "Y"· όχι = "N".

7. (ΔΕΝ ΧΡΗΣΙΜΟΠΟΙΕΙΤΑΙ)

8. ΣΥΜΠΛΗΡΩΜΑΤΙΚΑ ΣΤΟΙΧΕΙΑ ΣΧΕΤΙΚΑ ΜΕ ΤΙΣ ΕΠΙΣΤΡΟΦΕΣ ΚΑΤΑ ΤΗΝ ΕΞΑΓΩΓΗ

F800: Καθαρό βάρος

Βλέπε την εισαγωγική παρατήρηση στον τίτλο 5 (Στοιχεία σχετικά με τα προϊόντα).

Στην περίπτωση προϊόντων που δεν περιλαμβάνονται στο παράρτημα I: η ποσότητα του συστατικού για το οποίο καταβάλλεται επιστροφή κατά την εξαγωγή. Αν ο κωδικός του προϊόντος (F500) περιλαμβάνει περισσότερα του ενός συστατικά επιλέξιμα για χρηματοδότηση, τότε πρέπει να δηλωθούν χωριστά οι ποσότητες με τα αντίστοιχα ποσά.

Απαιτούμενη μορφή: +99...99.99 ή -99...99.99, όπου το 9 αντιπροσωπεύει κάποιο ψηφίο μεταξύ 0 και 9. Με δυνατότητα αύξησης του αριθμού των δεκαδικών εφόσον έχουν σημασία (6 κατ' ανώτατο όριο).

F800B: Μονάδα μέτρησης για το F800

>ΘΕΣΗ ΠΙΝΑΚΑ>

F801: Αριθμός αίτησης (επιστροφές κατά την εξαγωγή: ΕΔΕ)

F802: Τελωνείο που ασκεί τον τελωνειακό έλεγχο

Τα κράτη μέλη οφείλουν να χρησιμοποιούν το κατάλογο των αρμόδιων τελωνείων για τις πράξεις κοινοτικής διαμετακόμισης [COL(2)]. Πρόκειται για τον κατάλογο των εγκεκριμένων τελωνείων για τις πράξεις κοινοτικής/κοινής διαμετακόμισης. Δεδομένου ότι ο κατάλογος αφορά τις "πράξεις διαμετακόμισης", δεν αποκλείεται να λείπουν μερικά τελωνεία, αν και αυτό θα είναι η εξαίρεση. Στην περίπτωση αυτή το κράτος μέλος αναφέρει την πλήρη ονομασία του τελωνείου.

Απαιτούμενη μορφή: Η μορφή του κώδικα COL συνίσταται σε δύο θέσεις, για τη χώρα, και έξι αριθμητικές θέσεις για το τελωνείο. Για παράδειγμα "NL146123".

F802B: Τελωνείο εξόδου

Αναφέρεται το τελωνείο το οποίο βεβαιώνει ότι τα προϊόντα, για τα οποία ζητήθηκε επιστροφή, εγκατέλειψαν το τελωνειακό έδαφος της Κοινότητας. Τα κράτη μέλη οφείλουν να χρησιμοποιούν το κατάλογο των αρμόδιων τελωνείων για τις πράξεις κοινοτικής διαμετακόμισης [COL(3)]. Δεδομένου ότι ο κατάλογος αφορά τις "πράξεις διαμετακόμισης", δεν αποκλείεται να λείπουν μερικά τελωνεία, αν και αυτό θα είναι η εξαίρεση. Στην περίπτωση αυτή το κράτος μέλος αναφέρει την πλήρη ονομασία του τελωνείου.

Αποτελεί βασική πληροφορία για τους ελεγκτές, στο πλαίσιο της εφαρμογής του κανονισμού (EΟΚ) αριθ. 386/90 όσον αφορά τον "έλεγχο υποκαταστάσεως". Η πληροφορία είναι επίσης διαθέσιμη σε έγγραφο T5 ή ισοδύναμο έγγραφο.

Απαιτούμενη μορφή: Η μορφή του κώδικα COL συνίσταται σε δύο θέσεις, για τη χώρα, και έξι αριθμητικές θέσεις για το τελωνείο. Για παράδειγμα "NL146123".

F804: Κωδικός επιστροφής κατά την εξαγωγή

12 ψηφία για τη γεωργική ονοματολογία και 8 για τα μεταποιημένα γεωργικά προϊόντα, για παράδειγμα τα συστατικά (προϊόντα που δεν περιλαμβάνονται στο παράρτημα Ι· πρώην προϊόντα που δεν περιλαμβάνονται στο παράρτημα ΙΙ - βλέπε συνθήκη του Άμστερνταμ).

F805: Κωδικός προορισμού

Απαιτούμενη μορφή: "XX", όπου Χ αντιπροσωπεύει ένα γράμμα μεταξύ Α και Ζ (κωδικοί της ονοματολογίας για χώρες και εδάφη για τις στατιστικές εξωτερικού εμπορίου της Κοινότητας. Βλέπε κανονισμό (ΕΚ) αριθ. 2020/2001 της Επιτροπής (ΕΕ L 273 της 16.10.2001, σ. 6) και μεταγενέστερες τροποποιήσεις).

Για λόγους εναρμόνισης, τα κράτη μέλη πρέπει επίσης να χρησιμοποιούν την κατηγορία διάφορα (κωδικοί Q*) της ονοματολογίας των χωρών και εδαφών για τη στατιστική παρακολούθηση του εξωτερικού εμπορίου. Είναι γνωστό ότι η εν λόγω ονοματολογία δεν καλύπτει όλες τις ειδικές περιπτώσεις επιστροφών κατά την εξαγωγή αλλά η Επιτροπή δεν απαιτεί λεπτομερή στοιχεία του είδους αυτού. Τα κράτη μέλη θα ευθυγραμμίσουν λοιπόν τους ειδικούς εθνικούς κωδικούς τους με τις ευρύτερες κατηγορίες της ονοματολογίας χωρών και εδαφών για τη στατιστική παρακολούθηση του εξωτερικού εμπορίου πριν από την αποστολή των στοιχείων στην Επιτροπή.

F808: Ημερομηνία προκαθορισμού

Σε περίπτωση προκαθορισμού, η ημερομηνία κατά την οποία ισχύει ο συντελεστής της επιστροφής.

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F809: Τελευταία ημέρα ισχύος (προκαθορισμός)

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F812: Δημοπράτηση ενδεχομένως (προκαθορισμός)

Προβλέπεται η διαδικασία του άρθρου 5 του κανονισμού (ΕΚ) αριθ. 1501/95 της Επιτροπής (ΕΕ L 147 της 30.6.1995, σ. 7), ή ανάλογη διαδικασία που προβλέπεται για άλλους σχετικούς τομείς. Η Επιτροπή χρειάζεται τα στοιχεία της πρόσκλησης υποβολής προσφορών.

F814: Ημερομηνία αποδοχής της δήλωσης πληρωμής (COM-7)

Για τον τομέα του βοείου κρέατος: εάν υπάρχει προχρηματοδότηση χρειάζεται μόνο το F814 (και επομένως όχι το F816 και το F816b)· εάν δεν υπάρχει προχρηματοδότηση χρειάζεται να συμπληρώνεται το F816 και το F816b (και επομένως όχι το F814).

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F816: Ημερομηνία αποδοχής της διασάφησης εξαγωγής

Ημερομηνία κατά την έννοια του άρθρου 5 παράγραφος 1 του κανονισμού (ΕΚ) αριθ. 800/1999 της Επιτροπής (ΕΕ L 102 της 17.4.1999, σ. 11).

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F816B: Ημερομηνία εξαγωγής από το έδαφος της ΕΕ

Ημερομηνία εξαγωγής όπως αναγράφεται στη διασάφηση εξαγωγής ή στο T5. Βλέπε επίσης άρθρο 7 παράγραφος 1 του κανονισμού (ΕΚ) αριθ. 800/1999 της Επιτροπής (ΕΕ L 102 της 17.4.1999, σ. 11).

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

9. ΣΥΜΠΛΗΡΩΜΑΤΙΚΑ ΣΤΟΙΧΕΙΑ ΣΧΕΤΙΚΑ ΜΕ ΠΩΛΗΣΕΙΣ ΚΑΙ ΑΓΟΡΕΣ ΣΤΟ ΠΛΑΙΣΙΟ ΤΗΣ ΔΗΜΟΣΙΑΣ ΑΠΟΘΕΜΑΤΟΠΟΙΗΣΗΣ

Οι συναλλαγές αυτές (αγορές και πωλήσεις) συνδέονται με τη γραμμή του προϋπολογισμού που αφορά τις "λοιπές δαπάνες". Στην περίπτωση αγορών, να παρέχονται λεπτομέρειες για τις συνολικές ποσότητες και την αξία που καταχωρείται στη γραμμή 4 του πίνακα 1 (ή 51). Στην περίπτωση πωλήσεων, να παρέχονται λεπτομέρειες για τις συνολικές ποσότητες και την αξία που καταχωρούνται στη γραμμή 41 του πίνακα 53.

Η Επιτροπή πρέπει να γνωρίζει τις λεπτομερείς κινήσεις των αγορών, των πωλήσεων και των ζημιών ακόμη και όταν δεν υπάρχουν οικονομικές συναλλαγές, όπως στην περίπτωση της δωρεάν διανομής τροφίμων και των ζημιών που δεν υπερβαίνουν τα όρια ανοχής. Για τα προϊόντα παρεμβάσεως, έμφαση πρέπει να δοθεί στις λεπτομερείς κινήσεις των αποθεμάτων παρά στις οικονομικές επιπτώσεις. Η διαφορά με το σύστημα FAUDIT-ED είναι ότι η Επιτροπή δεν ενδιαφέρεται για τα αθροιστικά σύνολα. Επιπλέον, η Επιτροπή επιθυμεί να αντικατοπτρίζουν οι πληροφορίες στους πίνακες Χ την πραγματικότητα των συναλλαγών. Ο πίνακας 8 (Δημόσια αποθεματοποίηση - κατάσταση και κίνηση του δημοσίου αποθέματος) συμπληρώνει την ανωτέρω πληροφορία.

9.1. ΣΤΟΙΧΕΙΑ ΠΟΥ ΑΦΟΡΟΥΝ ΤΟΥΣ ΦΑΚΕΛΟΥΣ ΑΓΟΡΩΝ

F900: Είδος προϊόντος

>ΘΕΣΗ ΠΙΝΑΚΑ>

F901: Προσφερθείσα ποσότητα

Ως μονάδα μέτρησης χρησιμοποιείται ο τόνος με τρία δεκαδικά.

Απαιτούμενη μορφή: +99...99.999 ή -99...99.999, όπου το 9 αντιπροσωπεύει κάποιο ψηφίο μεταξύ 0 και 9.

F902: Ημερομηνία προσφοράς

Ζητείται η ακριβής ημερομηνία της προσφοράς.

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F903: Ημερομηνία αποδοχής της αρχικής προσφοράς

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F904: Καθορισθείσα ημερομηνία έναρξης της παράδοσης

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F905: Σύνολο αύξησης ή μείωσης τιμών για ποιότητα (EUR) (ή άλλως τελική τιμή)

Στην περίπτωση του βοείου κρέατος, η Επιτροπή αναφέρεται στο συνολικό ποσοστό της αυξήσεως / μειώσεως της τιμής που οφείλεται στις διαφορές ποιότητας ή στο βαθμό περιεκτικότητας σε λιπαρά που υπολογίζεται σύμφωνα με τον κανονισμό (ΕΟΚ) αριθ. 562/2000 της Επιτροπής (ΕΕ L 68 της 16.3.2000, σ. 32). Όσον αφορά τα σιτηρά, η Επιτροπή αναφέρεται στον κανονισμό (ΕΟΚ) αριθ. 824/2000 της Επιτροπής (ΕΕ L 100 της 20.4.2000, σ. 31).

Σε άλλες περιπτώσεις, πρέπει να αναφέρεται η τελική τιμή.

Απαιτούμενη μορφή: 99... 99.99, όπου το 9 αντιπροσωπεύει κάποιο ψηφίο μεταξύ 0 και 9.

F906: Συνολικές μηνιαίες προσαυξήσεις (EUR)

Σιτηρά και ελαιόλαδο: στην περίπτωση των σιτηρών η Επιτροπή αναφέρεται στις μηνιαίες προσαυξήσεις σε ΕUR, που εφαρμόζονται στην τιμή παρεμβάσεως της περιόδου εμπορίας σύμφωνα με το άρθρο 8 παράγραφος 1 του κανονισμού (EΟΚ) αριθ. 824/2000.

Απαιτούμενη μορφή: 99... 99.99, όπου το 9 αντιπροσωπεύει κάποιο ψηφίο μεταξύ 0 και 9.

F907: Ημερομηνία παράδοσης

Για το βόειο κρέας θα πρέπει να αναφέρεται η ημερομηνία αφίξεως στην ψυκτική εγκατάσταση.

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F908: Ημερομηνία ανάληψης

Στην περίπτωση κρέατος με κόκκαλα, θα πρέπει να αναφέρεται η ημερομηνία αφίξεως στην ψυκτική εγκατάσταση. Στην περίπτωση κρέατος χωρίς κόκκαλα, θα πρέπει να αναφέρεται η ημερομηνία εισόδου στην εγκατάσταση αφαίρεσης των κοκκάλων. Βλέπε τον κανονισμό (ΕΟΚ) αριθ. 562/2000, άρθρο 17 παράγραφος 1.

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F909: Ποσότητα ανάληψης

Σε τόνους με τρία δεκαδικά ψηφία.

Απαιτούμενη μορφή: +99...99.999 ή -99...99.999, όπου το 9 αντιπροσωπεύει κάποιο ψηφίο μεταξύ 0 και 9.

F910: Χρησιμοποιηθείσα ισοτιμία

Απαιτούμενη μορφή: 9...9.999999, όπου το 9 αντιπροσωπεύει κάποιο ψηφίο μεταξύ 0 και 9.

F911: Κέντρο παρέμβασης = χώρος αποθεματοποίησης (βόειο κρέας: μετά την αφαίρεση των κοκκάλων)

Για το κέντρο παρέμβασης πρέπει να αναγράφεται η ονομασία και η διεύθυνση της ψυκτικής εγκατάστασης· Στην περίπτωση κρέατος, νοείται το κέντρο παρέμβασης μετά την αφαίρεση των κοκάλων.

F920: Ημερομηνία σφαγής (κρέας)

Η Επιτροπή πρέπει να είναι σε θέση να ελέγχει αν έχουν τηρηθεί τα χρονικά όρια. Όλες οι ημερομηνίες και οι αντίστοιχες ποσότητες (F909) τα αντίστοιχα ποσά (F106) πρέπει να εγγράφονται ξεχωριστά.

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F921: Κρέας χωρίς κόκκαλα

Απαιτούμενη μορφή: ναι = "Υ"· όχι = "Ν".

F922: Ποσότητα κρέατος χωρίς κόκκαλα

Απαιτούμενη μορφή: +99...99.999 ή -99...99.999, όπου το 9 αντιπροσωπεύει κάποιο ψηφίο μεταξύ 0 και 9.

F930: Ημερομηνία παρασκευής του προϊόντος παρέμβασης (γαλακτοκομικός τομέας)

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

9.2. ΣΤΟΙΧΕΙΑ ΠΟΥ ΑΦΟΡΟΥΝ ΤΟΥΣ ΦΑΚΕΛΟΥΣ ΠΩΛΗΣΗΣ

F950: Κανονισμός προκήρυξης της δημοπράτησης

F951: Ημερομηνία δημοσίευσης της δημοπράτησης

Χρειάζεται η ημερομηνία δημοσίευσης στην Επίσημη Εφημερίδα των Ευρωπαϊκών Κοινοτήτων.

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F952: Ημερομηνία λήξης της υποβολής προσφορών

Τελευταία δυνατή ημερομηνία για υποβολή των προσφορών.

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F953: Σύνολο αυξήσεων ή μειώσεων τιμής (εσωτερική αγορά) (άλλως τελική τιμή)

Για τα σιτηρά το συνολικό ποσοστό της αυξήσεως ή της μειώσεως της τιμής υπολογίζεται σύμφωνα με το άρθρο 13 παράγραφος 1 του κανονισμού (ΕΟΚ) αριθ. 2131/93 της Επιτροπής (ΕΕ L 191 της 31.7.1993, σ. 76)και τα άρθρα 4 και 5 του κανονισμού (ΕΟΚ) αριθ. 1766/92 της Επιτροπής (ΕΕ L 181 της 1.7.1992, σ. 21) (εσωτερική αγορά) ή την μηνιαία προσαύξηση σε ΕUR σύμφωνα με το άρθρο 16 του κανονισμού (ΕΟΚ) αριθ. 2131/93 (πωλήσεις για εξαγωγή). Εναλλακτικά, να αναφέρεται η τελική τιμή.

Απαιτούμενη μορφή: +99... 99.99 ή -99... 99.99, όπου το 9 αντιπροσωπεύει κάποιο ψηφίο μεταξύ 0 και 9.

F954: Εξελθείσα ποσότητα

Εξελθείσες ποσότητες, συμπεριλαμβανομένων των απορρίψεων. Για το κρέας με κόκαλα, λαμβάνεται υπόψη το μεικτό βάρος· για το κρέας χωρίς κόκαλα, το καθαρό βάρος της συσκευασίας.

Απαιτούμενη μορφή: +99...99.999 ή -99...99.999, όπου το 9 αντιπροσωπεύει κάποιο ψηφίο μεταξύ 0 και 9.

F955: Ημερομηνία εξόδου

Η ημερομηνία της πραγματικής παραλαβής των εμπορευμάτων. Αν το στοιχείο είναι μεταγενέστερο της δωρεάν περιόδου, τότε πρέπει να αναφέρεται η ημερομηνία λήξης της δωρεάν περιόδου. Απαιτούνται όλες οι ημερομηνίες με τις αντίστοιχες ποσότητες και τα ποσά σε ξεχωριστές εγγραφές του αρχείου.

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F957: Κατακυρωθείσα ποσότητα

Απαιτούμενη μορφή: +99...99.999 ή -99...99.999, όπου το 9 αντιπροσωπεύει κάποιο ψηφίο μεταξύ 0 και 9.

F960: Καθαρή ποσότητα κρέατος

Απαιτείται η ποσότητα που δημοπρατήθηκε και πληρώθηκε πριν από τη φυσική παραλαβή ή η διαφορά μεταξύ της ποσότητας που δημοπρατήθηκε και της ποσότητας που παρελήφθη τη στιγμή της πληρωμής του υπολοίπου.

Απαιτούμενη μορφή: +99...99.999 ή -99...99.999, όπου το 9 αντιπροσωπεύει κάποιο ψηφίο μεταξύ 0 και 9.

F961: Καθορισθείσα τιμή ή κατακυρωθείσα τιμή

Η καθορισθείσα ή η ελάχιστη κατακυρωθείσα τιμή ανά τόνο (βλέπε επίσης F953), δηλαδή η τιμή, όπως έχει καθοριστεί από την επιτροπή διαχείρισης, εκφρασμένη σε [fmxeuro].

Απαιτούμενη μορφή: 99... 99.99, όπου το 9 αντιπροσωπεύει κάποιο ψηφίο μεταξύ 0 και 9.

F962: Είδος κατάτμησης

Απαιτούμενη μορφή: εκφράζεται με έναν κωδικό πέντε γραμμάτων (INT11 έως ΙΝT24), που αντιστοιχεί στους κωδικούς που αναφέρονται στο παράρτημα V του κανονισμού (ΕΟΚ) αριθ. 562/2000.

F970: Ημερομηνία σύστασης της εγγύησης προορισμού/τελικής χρήσης

Ημερομηνία σύστασης της εγγύησης που εξασφαλίζει την άφιξη στον προορισμό ή την τελική χρήση.

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

F980: Ημερομηνία άφιξης στον τελικό προορισμό (εφόσον είναι υποχρεωτική)

Απαιτούμενη μορφή: "YYYYMMDD" (έτος με 4 θέσεις, μήνας με 2 θέσεις, ημέρα με 2 θέσεις).

9.3. ΣΤΟΙΧΕΙΑ ΠΟΥ ΑΦΟΡΟΥΝ ΤΙΣ ΕΓΓΥΗΣΕΙΣ

F990: Ποσό εγγυήσεως που κατέπεσε

Τα ποσά των εγγυήσεων που πραγματικά κατέπεσαν.

Απαιτούμενη μορφή: 99...99.99, όπου το 9 αντιπροσωπεύει κάποιο ψηφίο μεταξύ 0 και 9.

(1) Άρθρο 61 του κανονισμού (ΕΚ) αριθ. 445/2002 της Επιτροπής (ΕΕ L 74 της 15.3.2002, σ. 1) [αγροτική ανάπτυξη]

Άρθρο 8 του κανονισμού (ΕΚ) αριθ. 3508/92 της Επιτροπής (ΕΕ L 355 της 5.12.1992, σ. 1) [ΟΣΔΕ]

Κεφάλαιο ΙΙΙ του κανονισμού (ΕΚ) αριθ. 2419/2001 της Επιτροπής (ΕΕ L 327 της 12.12.2001, σ. 1) [αροτραίες καλλιέργειες + πριμοδοτήσεις ζώων]

Άρθρο 8 του κανονισμού (ΕΟΚ) αριθ. 2159/89 της Επιτροπής (ΕΕ L 207 της 19.7.1989, σ. 19) [καρποί με κέλυφος]

Άρθρο 8 του κανονισμού (ΕΚ) αριθ. 1621/1999 της Επιτροπής (ΕΕ L 192 της 24.7.1999, σ. 21) [στραφίδες]

Άρθρο 4 του κανονισμού (ΕΚ) αριθ. 609/2002 της Επιτροπής (ΕΕ L 75 της 20.3.1999, σ. 20) [λυκίσκος]

(2) http:/europa.eu.int/comm/taxation_customs/dds/en/crsdhome.htm.

(3) http:/europa.eu.int/comm/taxation_customs/dds/en/crsdhome.htm.